Բարբարա Բերրի

Բարբարա Բերրի (, ), ամերիկացի դերասանուհի և մանկագիր։

Կենսագրություն 

Ծնվել է Բարբարա Էնն Բերման անունով, Չիկագոյում, հրեաների ընտանիքում։ 

1955 թվականին իր դեբյուտն է նշել թատերական բեմում և հեռուստատեսությունում։ 

1964 թվականին «Մեկ կարտոֆիլ, երկու կարդոֆիլ» ֆիլմում դերի համար Բերրին արժանացել է Կաննի կինոփառատոնի լավագույն կանացի դեր մրցանակին։ «Հեռանալով» ֆիլմում դերի համար 1979 թվականին դերասանուհին առաջադրվել է Օսկար մրցանակին, իսկ մեկ տարի անց հաջողությամբ կատարել է Հարիեթ Բենջամինի դերը «Շարքային Բենջամին» ֆիլմում։ 1996-2000 թվականներից Բերրին խաղացել է Բրուք Շիլդսի հերոսուհու տատիկի դերը «Անկանխատեսելի Սյուզանը» սիթքոմում։ 

1964 թվականին դերասանուհին ամուսնացել է Ջեյ Հարնիքի հետ, որից ունեցել է երկու երեխա։ Նրանց ամուսնությունը տևել է մինչև 2007 թվականը, մինչև ամուսնու մահը։ Բերրիի մոտ ախտորոշվել է կոլոռեկտալ քաղցկեղ, որը նա հաջողությամբ բուժել է։ Դերասանուհին դեռահասների համար երկու` «Lone Star» (1989) և «Adam Zigzag» (1995) վեպերի հեղինակն է։ 

Բարբարա Բերրին հիշատակվել է Քրիստին Լավինի «The Moment Slipped Away» երգում։

Պարգևներ 
  1964 թվական` Կաննի կինոփառատոն, լավագույն կանացի դեր («Մեկ կարտոֆիլ, երկու կարտոֆիլ» ֆիլմի համար)

Ծանոթագրություններ

Արտաքին հղումներ
Barbara Barrie papers, 1949–2008, held by the Billy Rose Theatre Division, New York Public Library for the Performing Arts
 

20-րդ դարի ամերիկացի վիպասաններ
Ամերիկացի կին վիպասաններ
Ամերիկացի դերասանուհիներ
Ամերիկացի մանկագիրներ
Ամերիկացի կինոդերասանուհիներ
Ամերիկացի գրողներ
Թատրոնի դերասանուհիներ
Ամերիկացի հեռուստատեսային դերասանուհիներ